ለካድሬዎቹ ከላይ የወረደው ትዕዛዝ እንደሚያመላክተው ከሆነ፣ ሰሞነኛው የማኅበራዊ ሚዲያ ዘመቻ አዳዲስ ለውጦችን አድርጎ መጥቷል፡፡ በማኅበታዊ ሚዲያ ላይ የሚካሔደው የህወሓት ካድሬዎች የፕሮፓጋንዳ ጦርነት፣ የተቃዋሚ ሰዎችን ፎቶ ፕሮፋይል በማድረግ ጭምር እንዲካሔድ ተነግሯቸዋል፡፡ በዚህም መሰረት በተለይ ደግሞ በእስር ላይ የሚገኙትን ዶ/ር መረራ እና አቶ በቀለ ገርባን ፎቶ ፕሮፋይላቸው በማድረግ እና ተቃዋሚ በመምሰል፣ የአዲስ አበባ እና የኦሮሚያን ክልል ግንኙነት የተመለከተውን ሰነድ እንዲያሞካሹ ግዳጅ ተሰጥቷቸዋል፡፡ ይህም በትግል ላይ የሚገኘው የኦሮሞ ህዝብ ጥያቄው እንደተመለሰ አድርጎ ለማራገብ ታስቦ መሆኑን ምንጮች ጠቁመዋል፡፡
